Diari Oficial de la Generalitat Valenciana


Sumari del DOGV 6479, del 14-03-2011 (2011/2328)

Notificació de la sentència i la interlocutòria de rectificació dictades en el judici de modificació de mesures en relació amb fills extramatrimonials contenciós número 149/2010.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2328


Organisme emissor
:   Jutjat de Primera Instància i Instrucció Número 3 de Vinaròs

Tipus de document
:   Edicte

Notificació de la sentència i la interlocutòria de rectificació dictades en el judici de modificació de mesures en relació amb fills extramatrimonials contenciós número 149/2010. [2011/2328]  
Modificació mesures en relació amb fills i filles ext. sup. co. 000149/2010  
De: Victoria Marín Landeira.  
Procuradora: Isabel Cardona Ferragut.  
Contra: Martín Benjamin García Alvear i Ministeri Fiscal.   
En aquest procediment de guarda i custòdia i aliments número 149/2010, seguit a instàncies de Victoria Marín Landeira contra Martín Benjamin García Alvear i el Ministeri Fiscal, s'ha dictat la sentència, que té l'encapçalament i la dispositiva que, literalment, són com segueix:   
«Sentència número 11/2011   
Vinaròs, 24 de gener de 2011  
Cecilia Alzaga García-Longoria, jutgessa del Jutjat de Primera Instància número 3 de Vinaròs, he vist aquestes actuacions de judici verbal especial en què se sol·liciten mesures paternofilials, seguides amb el número 149/2010 entre:  
Demandant: Victoria Marín Landeira, representada per la procuradora dels tribunals senyora Cardona Ferragut i assistida per la lletrada senyora Dosda Bover.  
Demandat. Martín Benjamín García Alvear, en situació de rebel·lia processal.  
Ministeri Fiscal.  
Causa: Mesures paternofilials.  
Dispositiva  
Estime de forma parcial la demanda interposada per la procuradora dels tribunals senyora Cardona Ferragut, en nom i representació de Martín Benjamín García Alvear, contra Martín Benjamín García Alvear, en situació de rebel·lia processal, i dispose les mesures següents:   
1. S'atribueix la guarda i custòdia del menor a la seua mare, Victoria Marín Landeira. No obstant això, tant la titularitat com l'exercici de la pàtria potestat sobre la menor serà compartida i exercida conjuntament per ambdós progenitors, de manera que aquests decidiran, de mutu acord i sempre en interés de la menor, les qüestions relatives a la seua salut, l'educació i el desenvolupament de la menor i, en general, totes les decisions importants que els afecten.   
2. Quant al règim de visites que cal establir a favor del pare, progenitor no custodi Martín Benjamín García Alvear, es fixa el següent, per al cas que aquest regresse a Espanya i ho comunique a la demandant: primer i tercer dissabte de cada mes, des de les 16.00 hores fins a les 20.00 hores de la vesprada, així com el segon i quart diumenge de cada mes, durant el mateix horari. Aquest règim de visites tindrà lloc i es desenvoluparà al punt de trobada de Vinaròs.   
Tot això, sense perjudici del que acorden els progenitors de comú acord, els quals podran adoptar les variacions que consideren convenient, sempre en interés del fill menor d'edat.   
3. Es fixa la quantitat de dos-cents cinquanta euros (250 euros), que el pare, com a progenitor no custodi, haurà de pagar en concepte de pensió alimentària a favor del seu fill, dins dels cinc primers dies de cada mes en el compte corrent que designe l'actora; aquesta quantitat s'actualitzarà anualment de conformitat amb la variació dels índexs de l'IPC que publique l'Institut Nacional d'Estadística o organisme que el substituïsca.  
Les despeses extraordinàries d'educació, despeses mèdiques i d'intervenció no cobertes per la Seguretat Social i totes altres semblants seran pagades al 50% per ambdós progenitors, amb l'acreditació prèvia de la factura de la despesa.  
No pertoca l'especial imposició de costes.  
Notifiqueu aquesta resolució a les parts i al Ministeri Fiscal i feu-los saber que no és ferma i que s'hi pot interposar un recurs d'apel·lació, dins del termini de cinc dies comptador des que es notifique. Aquest recurs s'ha de preparar conforme a la llei davant d'aquest mateix Jutjat, i en coneixerà l'Audiència Provincial de Castelló.  
Expediu una testimoniança d'aquesta sentència perquè s'unisca a les actuacions i porteu l'original al llibre de sentències d'aquest Jutjat.  
Aquesta és la meua sentència, que pronuncie, mane i firme».  
I atés que el demandat esmentat, Martín Benjamín García Alvear, es troba en parador desconegut, expedisc aquest edicte a fi que valga de notificació de forma deguda.  
Vinaròs, 25 de gener de 2011.-La secretària judicial: Nieves Baixauli Alcaraz.»  
Jutjat de Primera Instància i Instrucció número 3 de Vinaròs   
Procediment: Modificació mesures en relació amb fills i filles ext. sup. co. 000149/2010  
De: Victoria Marín Landeira.  
Procuradora: Isabel Cardona Ferragut.  
Contra: Martín Benjamin García Alvear i Ministeri Fiscal.   
En aquest procediment de guarda i custòdia i aliments número 149/2010, seguit a instàncies de Victoria Marín Landeira contra Martín Benjamin García Alvear i el Ministeri Fiscal, s'ha dictat la interlocutòria de data 24 de febrer de 2011, que té la part dispositiva que, literalment, és com segueix:   
«S'esmena la dispositiva de la sentència de data 24 de gener de 2011 dictada en aquest procediment, en el sentit que on diu «Estime de forma parcial la demanda interposada per la procuradora dels tribunals senyora Cardona Ferragut, en nom i representació de Martín Benjamín García Alvear», ha de dir «Estime de forma parcial la demanda interposada per la procuradora dels tribunals senyora Cardona Ferragut, en nom i representació de Victoria Marín Landeira».  
Contra aquesta resolució no es pot interposar cap recurs, sense perjudici dels recursos que siguen procedents, si pertoca, contra la sentència esmentada.  
Ho ordena i firma el jutge/essa. En done fe».  
I atés que el demandat Martín Benjamín García Alvear es troba en parador desconegut, expedisc aquest edicte a fi que valga de notificació de forma deguda.  
Vinaròs, 24 de febrer de 2011.- La secretària judicial: Nieves Baixauli Alcaraz.